གནག་རབསལས།དགྲ་བོ་སྲུང་མ་དང་ཁ་འབྲལ་བར་བྱེད་པའི་ཐབས་སུ།ཤིང་སྟག་པའི་ནགས་གསེབ་ཏུ།རྣོ་ལྕགས་ཀྱི་གོང་བུས་བཅད་དེ།གུར་ནག་པོ་ཕུབ།མཆོད་པའི་ཟས་སུ་གཏོར་མ་ཟླུམ་པོ་ཕྱེད་དཀར་ཕྱེད་ནག་དང་།ཆང་ཕུད།ཆུ་ཕུད།ཕྱེ་ཕུད།ཕྱེ་ཡི་ཆུ་བྱ་སོགས་འབུལ་ནས།དགྲ་བོའི་སྲུང་མ་དེ་རང་གི་སྲུང་མ་ལྟར་བཀུར་ཞིང་མཐུ་སྔགས་རྦོད་གཏོང་བྱས།དེ་ནས་ཁོས་ལྷ་བསྐྱལ་བའི་ཕྱི་བཞིན་དུ་ལྕགས་ཕུར་བརྡབས་ནས་དགྲ་བོ་དང་སྲུང་མ་རྒྱང་གིས་བཅད།བུ་རམ་དང་ཀ་ར་སོགས་ཟས་མངར་སྣ་ཚོགས་དང་།འབྲས་ཀྱི་ཆང་གཏོར།དུག་ཆུ་དང་ཤ་སྣ་མང་པོས་ལམ་བཅད།དགྲ་བོའི་མིང་ཕྱུང་ནས་འདྲེ་བསུས་ཏེ་དགྲ་ལུས་དུམ་བུར་གཏོངབར་སྐུལ་བའི་མཐུ་ཡིས་སྲུང་མ་མགོ་བསྐོར།དགྲ་བོ་སྐྱབས་གནས་དང་བྲལ།འདྲེ་བཀུག་ནས་དེས་གནོད་པ་ལ་བརྟེན་ནས་སྡང་དགྲ་འདུལ་བར་འདོད།གདོད་མའི་དུས་སུ་འདི་ལྟ་བུའི་དམོད་མོའི་མཐུ་ནུས་ལ་ཡིད་ཆེས་པའི་དབང་གིས།ཟན་གྱིས་མི་དང་རི་དྭགས་ཀྱི་གཟུགས་དབྱིབས་བཟོས་ནས་མེ་དང་དགྲ་ཕྱོགས་སུ་འཕེན་པ་ཡིན་ཏེ།འཇུ་མི་ཕམ་གྱི་བཀའ་འབུམལས།རྩྭ་དང་འཇག་མའི་གཟུགས་གཅིག་བྱས་པའི་ཁོང་པར་ཁྲག་གི་གྲོད་པ་བཅུག།དགྲའི་དམག་དཔོན་གྱི་མིང་རུས་དེར་བཏགས་སམ།གཟུགས་ཀྱི་ཁོག་པར་གཞུག།འདི་དགྲ་བོ་ཆེ་གེ་མོའི་གཟུགས་ཡིན་ནོ་ཞེས་བརྗོད་ཅིང་དེ་ལྟར་བསམ་པར་བྱ།རྩྭ་གཟུགས་དེ་གླང་ལ་བསྐྱོན།སྤེན་མའི་ཕྱག་མ་གཅིག་ལ།ངན་དགུ་དུག་བཅུ་ཐམས་ཅད་དགྲ་བོའི་ཡུལ་དུ་ཕྱོགས་ལ་སོང་།ཞེས་བྲིས་པ་བཏགས་ནས།པ་ཚབ་པ་སངས་དབང་འདུས་དང་གླང་རུ་ནོར་བུ་ཚེ་རིང་གཉིས་ཀྱིས་བསྒྲིགས་ཤིང་།ལོར་བོད་ལྗོངས་བོད་ཡིག་དཔེ་རྙིང་དཔེ་སྐྲུན་ཁང་གིས་པར་དུ་བསྐྲུན་པའིགཏམ་ཤུལ་དགའ་ཐང་འབུམ་པ་ཆེ་ནས་གསར་དུ་རྙེད་པའི་བོན་གྱི་གནའ་དཔེ་བདམས་བསྒྲིགསཀྱི་ཤོག་ངོསབར་གསལ།